Tired of Waiting for You

Tired of Waiting for You on brittiläisen The Kinks -yhtyeen esittämä ja sen laulaja-kitaristin Ray Daviesin kirjoittama kappale vuodelta 1965. Siitä muodostui yhtyeen toinen Britannian listaykköseksi noussut single ja se menestyi hyvin myös Yhdysvalloissa, jossa se oli parhaimmillaan Billboard-listan sijalla kuusi. Singleä myytiin maailmanlaajuisesti yli miljoona kappaletta.Nyman 1990, s.277.

Kappale on myös yhtyeen toisella studioalbumilla Kinda Kinks, joka julkaistiin pari kuukautta singlen ilmestymisen jälkeen, maaliskuussa 1965. Alkuperäisen singlen b-puoli, ”Come on Now”, löytyy niin ikään Kinda Kinks -albumilta.

Rakenne
Päinvastoin kuin yhtyeen kaksi aiempaa singleä, ”You Really Got Me” ja ”All Day and All of the Night”, ”Tired of Waiting for You” on tyyliltään rauhallinen ja melodinen kappale.Nyman 1990, s.277. Kappaleen tekijä Ray Davies on myöhemmin kertonut, että yhtyeen oli muutettava tyyliään säilyttääkseen suosionsa.The Kinks: The Singles Collection -albumin kansilehtinen Omien sanojensa mukaan hän sävelsi kappaleen junassa matkalla studiolle ja sanoitti sen kahvilassa äänitysten tauon aikana.

Muita versioita
Cover-version kappaleesta on tehnyt muun muassa yhdysvaltalainen jazz-rock-yhtye The Flock. Suomenkielisen ”Mikset sä tuu” -nimisen käännösversion on levyttänyt vuonna 1997 Stara.

Kappaleet singlellä
A-puoli

B-puoli

Lähteet

Viitteet

Luokka:The Kinksin kappaleet
Luokka:Vuoden 1965 kappaleet
Luokka:Britannian singlelistan ykköset